open-index/open-wikipedia-markdown huggingface dataset:
15 di ghjugnu

U **15 di ghjugnu** hè u 166esimu ghjornu (u 167esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1938 - Ernst Ludwig Kirchner, pittore tedescu

## Celebrazione
### Feste
### I Santi
Santu **Vitu**.
**
Vitu** serebbi statu marturiatu attempu à Santu Mudestu è Santa Crescenzia versu l'annu 303. Altru ùn si sà.

Ci sò chì pretendenu ch'ellu serebbi natu in Sicilia, figliolu di un riccu paganu, battizatu à l'appiattu. L'anu sappiuta è anu circatu à falli rinnegà a so fede senza riesceci. Risicava di esse marturiatu, ma un anghjulu l'hà salvatu purtendusilu in Terraferma cù u so stitutore, Mudestu, è cù a so balia, Crescenzia.

Un San Vitu - San Guidu, dicenu certi - marturiatu in a pruvincia taliana di Matera, hà cunnusciutu a celebrità à u seculu XIV, in Alemagna è i Paesi Bassi, per via di una malatia di i nervi, a corea, chjamata, da tandu, ballu di San Vitu.

Etimolugia: U nome Vitu vene da u latinu "vita" ma, almenu da u principiu di u Medievu, li s'hè soprappostu, in certi paesi, u nome Guidu, di urigine germanica, ciò chì face chì, aspessu, ùn facenu più a differenza trà i dui. Una prova di a cunfusione di San Vitu cù San Guidu hè chì u "ballu di San Vitu" hè chjamatu in francese "danse de Saint Guy".

Casate: Viti, Vittini, Sanviti.

Nomi: cf u beatu Guidu (12 ghjugnu). U diminutivu "Vitolu" era u nome di quellu chì averebbi permessu l'assassinamentu di Sampieru Corsu. Da tandu, per dì chì un omu hè un traditore si dice "hè un vitolu".

Paesi è cità: Lunghignanu, Rutali, Tarranu; Vicu, Corti. Forse Urbalaconu è Cardu Torgia duve, in una cappella, Vitu hè assuciatu à Mudestu.

Prutezzione: Vitu hè pregatu per guarisce e fraiature di animali, fraiature di cani è di serpi, per esempiu.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
18 di ghjugnu

U **18 di ghjugnu** hè u 169esimu ghjornu (u 170esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1904: Louis Frolla, ecclesiasticu, storicu, pueta è scrivanu munegascu.
- 1971 in Pretoria: Elon Reeve Musk, imprenditore è inventore sudafricanu naturalizatu statunitense è canadese.

## Morte

## Celebrazione
### Feste
### I Santi
Santu **Leonzu**.

Leonzu era un suldatu fenicciu chì campava versu l'annu 300. Era natu è stava in a cità siriacca di Tripoli chì, oghje, face parte di u Libanu.

Hè statu inculpatu di ùn vulè sacrificà à i dii è di circà à cunverte ghjente à u Cristianisimu.

Davanti à un tribunale militare, hà aggravatu u so casu, dicendu ch'ellu era prontu à riprincipià è ridendusi di i dii pagani di l'Imperu rumanu. E'cusì l'anu scapatu.

Leonzu hè statu cunsideratu cum'è santu da a Chjesa siriacca è, subitu, hè diventatu assai pupulare.

Etimolugia: da u lat. "leo" (leone).

Casate: Leonzi.

Nomi: cf Leone, u 10 nuvembre.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
19 di ghjugnu

U **19 di ghjugnu** hè u 170esimu ghjornu (u 171esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
I Santi **Gervasiu è Prutasiu**. Santu **Romualdu**.

**Gervasiu è Prutasiu** serebbinu dui fratelli picce marturiati in Milanu à i primi tempi di u Cristianisimu. L'anu interrati unu accantu à l'altru. In i so scritti, Santu Agustinu i prisenta cum'è mudelli di santità.

I scheletri sò stati ritrovi da Santu Ambrosgiu, chì ghjera vescu di Milanu à u seculu quartu. L'hà sepolti sottu à l'altare di a so chjesa - l'attuale basilica Santu Ambrosgiu - è hà dumandatu à e pupulazioni di pregalli.

Ambrosgiu, cum'è Agustinu, ùn dice nunda di a vita di i dui santi. A sola infurmazione ch'ellu ci dà, vene da i scheletri. Dice: "Eranu assai assai grandi, cum'è l'omi di i tempi antichi".

Nomi: Gerva, Gervais, Gervaise, Gervaius, Gervasia, Gervasiu.

Paesi è cità: Milanu Parigi, Soissons, Nevers. In Corsica: a pieve di Ghjuvellina.

**Romualdu** hè u fundadore di a cungregazione di i frati camaldulesi.

Figliolu di u duca di Ravenna, Romualdu ebbe una giuventù libera è libertina, è po si cunvertì u ghjornu ch'ellu vide u babbu tumbà un amicu in duellu.

Diventatu frate, volse rifurmà e regule di certi cunventi è fù persecutatu. Essendu Patre guardianu, i so frati l'anu chjusu in prigiò. Una volta l'anu flagellatu è messu fora. Una notte ebbe à fughje chì si appruntavanu à tumballu.

Finalmente, in a cità toscana di Camaldoli, vicunu à Firenze, riesci à creà u cunventu ch'ellu bramava tantu di fà.

Hè mortu u 19 ghjugnu di l'annu 1027, in u cunventu di Val di Castro, vechju, solu. Da parechji mesi, ùn avia lentatu una parulla.

Etimolugia: da u germanicu "hrom" (rinuminanza) è "waldan" (guvernà).

Casate: Romualdi.

Nomi: Romaldo, Rommelt, Romuald, Romualda, Romualdine, Romualdo, Romualdu, Romwald, Rumold, Rumolt.

Paesi è cità: Ravenna.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
20 di ghjugnu

U **20 di ghjugnu** hè u 171esimu ghjornu (u 172esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Siliveriu**.

**Siliveriu** era un Talianu di Frosinone, in a pruvincia di u Laziu. Era u figliolu di u diacunu Ormisdra chì ghjè statu papa da l'annu 514 à l'annu 523.

Era l'epica chì i Bizantini, cumandati da u generale Belisariu, pruvavanu à caccià i Goti da l'Italia. L'annu 536, i Goti eranu in Roma. U so rè fece papa à Siliveriu, ciò chì dispiacì assai à un diacunu chjamatu Vigiliu chì vulia ellu u postu.

Quandu Belisariu hà occupatu a cità di Roma, Vigiliu si hè fattu bellu cun ellu. Un ghjornu, l'hà fattu vede un falzu scrittu duve Siliveriu prumettia à u rè di i Goti di apreli a porta Asinaia per ch'ellu possi ricunquistà a cità. Allora, Belisariu hà esiliatu à Siliveriu in Turchia è hà fattu papa à Vigiliu.

Siliveriu hè vultatu subitu da Turchia chì, i veschi di l'Asia avianu ottenutu da l'imperatore Ghjustinianu ch'ellu fussi ghjudicatu una seconda volta. Ma, in Roma, Vigiliu era putente. E' Siliveriu fù cundannatu una seconda volta è mandatu in l'isulottu di Palmaria, in u golfu di Saetta, di punta à Roma. Dicenu chì custì l'anu datu à manghjà u pane di a tribulazione è à beie l'acqua di l'angoscia. Muria qualchì mese dopu. Era u 20 ghjugnu 538.

Etimolugia: da u lat. "silva" (furesta).

Casate: Silvieri.

Nomi: Fester, Jelvestr, Sailbheastar, Sila, Silane, Silas, Siliveriu, Silivestru (per Silivestru papa ancu ellu, 319-337, cf u 31 dicembre), Silouan, Silva, Silvaine, Silvana, Silvane, Silvano, Silvère, Silverio, Silvester, Silvestre, Silvestro,Silvestru, Silvia, Silviane, Silvin, Silvina, Silvino, Silvio, Silvius, Sylvain, Sylvaine, Sylvan, Sylve, Sylvère, Sylvester, Sylvestre, Sylvette, Sylvie, Sylvin, Sylvius, Vester.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
21 di ghjugnu

U **21 di ghjugnu** hè u 172esimu ghjornu (u 173esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Image:Jean Paul Sartre 1965.jpg|Jean-Paul Sartre (21 di ghjugnu 1905-15 d'aprile 1980), 1965

## Morte

## Celebrazione
### Feste
### I Santi
Santu **Luigi Gonzaga**.

Per quasi quattru seculi, da u 1328 à u 1708, i Gonzaga anu avutu u ducatu di Mantova, in Lombardia.

**Luigi** era natu à u castellu di Castiglione u 9 marzu 1568. Essendu u più grande di i figlioli di Ferrante Gonzaga, l'anu preparatu à succedeli. A' 4 anni, u vestianu da suldatu; à 7 anni, li facianu tirà di cannone. U mandavanu à visità d'altre signurie: in Ferrare, in Parma, in Turinu, in Firenze ind'è i Medici, è ancu in Madrid ind'è Filippu Secondu.

I Gonzaga campavanu cum'è a più parte di i signori di l'epica: sbacconi, licenziosi, amorali, crudeli, è assassini. Ne pagavanu dinù e cunsequenze. Dui fratelli di Luigi sò stati massacrati è, à a mamma, l'anu datu una stilettata in i carrughji di Mantova.

Luigi dicia: "I nobili sò fatti cum'è l'altri, cù listessa fanga. A sola differenza hè chì a soia puzza più chè quella di i poveri".

A' 17 anni, decide di fassi frate. Sceglie i Ghjesuiti per via chì ùn pudianu avè gradu in u cumandu di a Chjesa. Per via dinù chì giravanu u mondu cum'è missiunarii.

Lascia i so diritti à a Signuria à un fratellu è si ne và in Roma à studià è à preparassi à una vita di fede, di apostulatu è di santità. A' 18 anni, prununzia u so ingagiamentu. A' 20 anni, riceve l'ordini minori. Trè anni dopu, u 21 ghjugnu 1591, more, vittima di a pesta chì curia in Roma.

Etimolugia: da u franconu "hlod" (celebre) è "wig" (cumbattente).

Casate: Lodovighi, Lodovici, Lovisi, Luiggi, Luigi, Luisi.

Nomi: Alabhaois, Aloisus, Aloys, Aloysius, Alvise, Clodwig, Clovis, Clovisse, Gigi, Ladewig, Lajos, Lew, Lewie, Lewis, Lluis, Lodovico, Lodwijk, Loeiz, Loeiza, Loeki, Loeloe, Loïc, Loig, Loïs, Looi, Lotz, Lou, Louie, Louis, Louisa, Louise, Louiset, Louisette, Louison, Lowik, Lozoïc, Ludeke, Ludel, Ludovic, Ludovico, Ludovicu, Ludovicus, Ludovique, Ludvig, Ludvik, Ludwig, Lugaidh, Luigi, Luigia, Luigina, Luis, Luisa, Luisetta, Luisina, Luisinha, Luisita, Luisito, Luiz, Luthais, Lüwisi, Vichy, Viki, Vikli, Visen, Wickel, Wickes, Wiesie, Wiesje, Wigg, Wiggl, Zaig.

In u 1981, in Corsica, Luigi venia à u dodecesimu rangu di i nomi maschili. Era quellu di 16 omi nantu à mille. Luisa era à u diciottesimu rangu di i nomi feminili purtatu da sei donne nantu à mille.

Paesi è cità: Castiglione delle Stiviere, Mantova.

Prutezzione: i studianti.https://adecec.net/adecec/santi/06-ghjugnu.php

## In Corsica

## Ligami

* L'almanaccu 2006 di l'Adecec
22 di ghjugnu

U **22 di ghjugnu** hè u 173esimu ghjornu (u 174esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1960: Tracy Pollan, attrice americana.
- 1987: Mohammad Mohammadian, realizadore, autore di scenàrii, fotògrafu è pruduttore cinematugràficu iranianu.

## Morte

## Celebrazione
### Feste
### I Santi
Santu **Albanu**. Santu **Paulinu di Nole**.

**Albanu** hè cunsideratu cum'è u primu martiru di l'Inghilterra cristiana. Serebbi statu vittima di a so fede à u seculu terzu, forse in l'annu 287. Campava in Verulamiu, l'attuale cità di Santu Albanu in u Hertfordshire.

Albanu era un poveru omu, un paganu caritatosu chì avia piattatu in casa soia un missiunariu cristianu ricercatu da a pulizza. Quellu l'hà cunvertitu è battizatu. Quandu i suldati ghjunsenu in casa per arrestà u prete, Albanu, per salvallu, s'avia messu a so vistura. S'hè lasciatu piglià è marturià.

Etimolugia: da u lat. "albus" (biancu).

Casate: Albani.

Nomi: Albain, Alban, Albana, Albane, Albanu, Albanus, Albe, Albin, Aubaine, Auban.

**Paulinu**, natu l'annu 353 in Burdigala, l'attuale cità di Bordeaux, hè mortu l'annu 431 in Nole, cità di a Campania taliana.

Appartenia à una famiglia nobile è putente di Roma. A' 25 anni, era digià guvernatore di a Campania. A' 30 anni, avia spusatu una Cristiana spagnola chjamata Teresia. Ebbenu un figliolu, mortu à l'età di 8 mesi. Tandu, Paulinu si hè messu à studià u Cristianisimu cù a speranza di truvacci un rimediu à u so dulore. A' 37 anni, hè statu battizatu in Burdigala. A' 41 annu, si hè fattu prete in Barcellona.

Ellu è a moglia anu vendutu tuttu ciò ch'elli pussedianu in Spagna, in Gallia è in Italia è si sò ritirati in Nole, accantu à a tomba di San Filice. A' san Filice li anu fattu è dedicatu una magnifica basilica cù una casa appicciata per riceve i pelegrini à pianterrenu è i discepuli à u primu pianu. Tutte e cellule davanu nantu à l'altare maiore. A notte, tutti si aisavanu per pregà è cantà. Paulinu scrivia è piantava e so orte. Quindeci anni dopu hà accettatu di esse u vescu di Nole. Hà difesu a cità contru à i Goti chì, l'annu 410, sacchighjonu à Roma.

Affettuosu, fidu, Paulinu ebbe cum'è amichi i santi Martinu, Ambrosgiu, Ghjilormu, Agustinu è Sulspiziu Severu, u puetu Ausoniu, l'imperatore Teodosiu, è u papa Anastasiu. I so sciali eranu di scriveli lettere in rima.

Etimolugia, casate è nomi: cf Paulu (29 ghjugnu).https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
23 di ghjugnu

U **23 di ghjugnu** hè u 174esimu ghjornu (u 175esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Lanfrancu**. Santa **Etheldreda** (Audrey).

**Lanfrancu** era un vescu di Pavia, mortu in u 1198.

Etimolugia: da u germ. "landa" (territoriu, paese) è "franka" (curaggiosu, audace è liberu).

Casate: Lanfranchi.

**Etheldreda** campava à u settesimu seculu. Tandu, l'Inghilterra era spartuta in sette regni. U babbu era u rè di Est Anglie. L'hà maritata duie volte per interessu puliticu. A prima volta fù cù u principe Tonbertu, un vechjone malaticciosu chì morse trè anni dopu. Vergine, è pronta à fassi sora, l'hà rimaritata cù Egfrid, figliolu di u rè di Northumbrie, chì si era sempre zitellu. Ma u zitellu hè ingrandatu. Allora, per cunservà a so virginità, Etheldreda si ne hè fughjita cù l'aiutu di San Wilfrid chì a fece entre in l'abbazia di Cuningham. Dicenu chì u maritu ùn ebbe premura di falla rivene, chì avia trovu megliu.

Dopu à un annu di nuviziatu à Cuningham, Etheldreda fece, in a cità d'Ely, una grande abbazia per omi è donne. A guvernò sinu à a so morte, u 23 ghjugnu di l'annu 679.

Etimolugia: da l'anglosassone "aethel" (nobile) è "thryth" (putente).

Nomi: Audrey, Audric, Audrie, Audry, Autric, Autry, Etheldreda, Etheldrede.

Paesi è cità: Ely (per parechji seculi, u 23 ghjugnu facianu una grande fiera duv'elli vendianu cullane è straglieri ch'elli chjamavanu "tawdries").

Prutezzione: maladie di gola (Etheldreda serebbi morta di un rimassu in gola).https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
16 di ghjugnu

U **16 di ghjugnu** hè u 167esimu ghjornu (u 168esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Image:Geronimo agn 1913.jpg|Geronimo (16 di ghjugnu 1829-17 di ferraghju 1909) 


* 1992: Damian Kądzior, ghjucadore di pallò polaccu

## Morte

## Celebrazione
### Feste
### I Santi
Santu **Urilianu**. Santu **Ghjuvan Francescu Regis**.

L'annu 546, Urilianu era statu elettu vescu di Arlate, l'attuale cità d'Arles. U papa u fece vicariu per tutta a Gallia. Hà avutu à cumbatte l'eresia chì pretendia chì a Vergine Maria ùn era micca a mamma di Ghjesù

In Arles, hà fattu dui munasteri, unu pè e donne è unu per l'omi. A regula dicia chì tutti i frati devianu amparà à leghje.

**Urilianu** serebbi mortu in Lione u 16 ghjugnu di u 551.

Etimolugia: dau gr. "aurios" (matinata).

Nomi: Aure, Auré, Aurèle, Aurelia, Aureliana, Aureliano, Aurelianu, Aurélie, Aurélien, Aurélienne, Auriane, Aurica, Auriole, Aurora, Aurore, Avreliane, Orell, Uriliana, Urilianu.

Paesi è cità: Strasburgu.

Litteratura: Gérard de Nerval: "Aurélia", Louis Aragon, "Aurélien".

**Ghjuvan Francescu Regis**, entratu à a Cumpagnia di Ghjesù à 19 anni, prete à 30 anni, era natu in u 1597 à Fontcouverte (in l'attuale dipartimentu di l'Aude) è ghjè mortu u 31 dicembre 1640 à Louvesq (in l'attuale dipartimentu di l'Ardèche). Fù unu di i più grandi predicadori di u seculu XVII.

A' l'epica di una guerra trà catolichi è prutestanti, diventata una guerra europea è chì durò trenta anni, Ghjuvan Francescu hà passatu l'ultimi dece anni di a so vita à circà di purtà un sullevu à i più poveri.

Hè mortu à 43 anni, frustu da e fatighe. Ancu oghje, i pelegrini cuntinuveghjanu à visità a so tomba à Louvesq, issu picculu paese di i monti alvergnesi, à più di mille metri di altitutine.https://adecec.net/adecec/santi/06-ghjugnu.php

## In Corsica

## Ligami
* L'almanaccu 2006 di l'Adecec
17 di ghjugnu

U **17 di ghjugnu** hè u 168esimu ghjornu (u 169esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1940 - Angelo Rinaldi, scrivanu è criticu litterariu francese.

## Morte

## Celebrazione
### Feste
### I Santi
Santu **Rinieru**.

Rinieru hè natu in Pisa versu l'annu 1117. A so giuventù si passa, à pocu pressu, cum'è quella di San Francescu d'Assisi. Figliolu di un riccu marcante, facia u truvadore, girendu i paesi, andendu da un castellu à l'altru, ghjuchendu di viola, è cantendu... è pecchendu tutte e volte chì l'occasione si prisentava.

Un ghjornu, scontra un rimitu, un sant'omu, è li dice: "Prega per mè chì sò più disgraziatu ch'omu ùn crede". L'omu hà pregatu è Rinieru si hè cunvertitu. Hà brusgiatu a so viola è si hè messu à pianghje. Hà piantu tantu è tantu chì ghjè statu cecu un certu tempu.

Decisu à parte pè a Palestina, fece u marcante per vincesi qualquì soldu è pagà u viaghju ma, da a so borsa surtia una infezzione. Si hè dettu: "Per puzzà tantu, ùn pò esse chè u diavule". A ghjetta è campa di limosine.

Hè quantunque andatu in Palestina. U postu nantu à u battellu l'hà pagatu ramendu cù i galeriani.

Vultatu in Pisa, si fece frate, un semplice frate, ricusendu d'esse prete. In cità, u tenianu assai. Ellu cunsigliava, cunsulava, rallegrava è facia ancu i miraculi.

Hè mortu u 17 ghjugnu di u 1160. Per interrallu, sò i consuli di a cità chì anu purtatu u catalettu.

Più di quattru seculi dopu, in u 1591, e so osse sò state messe in a nova navata di a cattedrale di Pisa. U scheletru ùn era cumplettu chì, dui seculi nanzu, a regina Ghjuvanna d'Aragone ne avia compru una parte.

Etimolugia: da u germanicu "ragin" (cunsiglieru) è "gund" (armata).

Casate: Rinieri.

Nomi: Neres, Nieres, Rackner, Ragnar, Rainer, Rainier, Rainiero, Raneiro, Raniera, Reginar, Regner, Regnerus, Régnier, Reignier, Reiner, Renner, Riener, Rinar, Riniera, Rinieru, Rinner.

Paesi è cità: Montemaggiore.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
24 di ghjugnu

U **24 di ghjugnu** hè u 175esimu ghjornu (u 176esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1987: Lionel Messi, calciadore arghjentinu.
- 1987: LiSA (Risa Oribe), musicante ghjapponese.

## Morte

## Celebrazione
### Feste
### I Santi
Natività di Santu **Ghjambattista**.

Ghjambattista hè dettu u Precursore per via ch'ellu hà annunziatu a ghjunta di Ghjesù cum'è Messia, è u Battista per via ch'ellu battizava in l'acque di u Giordanu.

Ghjesù hà dettu di Ghjambattista: "A vi dicu in verità chì, frà quelli chì sò nati da donne, ùn ci ne fù mai più maiò chè Ghjambattista".

E' Ghjambattista hà dettu di Ghjesù: "Eccu l'Agnellu di Diu, quellu chì cancella i peccati di u mondu".

Per avè rimpruveratu à Erode a so gattiva cundotta, Ghjambattista hè statu imprigiunatu in Maccheru, una furtezza nantu à un scugliale inturniatu di valle prufonde, aldilà di u fiume Giordanu, accantu à u Mare Mortu. Quand'ellu l'anu scapatu, avia una trentina d'anni.

Averebbi dinù dettu di Ghjesù: "Bisogna à ch'ellu ingrandi è eiu ch'o inchjuculischi". Hè per quessa chì a so festa hè stata fissata à u sulstiziu d'estate, quandu i ghjorni accortanu.

Etimolugia: da l'ebreu Yohanan (Iavhè hà aggraziatu) è u grecu "baptistès" (chì batteza).

Nomi: Bapper, Baptista, Baptistine, Batista, Battista, Battistina, Battistu, Bautisse, Bopp, Ghjambattista, Ghjuvan Battista (cf Ghjuvanni, 27 dicembre).https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
25 di ghjugnu

U **25 di ghjugnu** hè u 176esimu ghjornu (u 177esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 2009 - Michael Jackson, cantadore, musicante è attore statunitense

## Celebrazione
### Feste
### I Santi
Santa **Leonora**. Santu **Prosperu**.

**Leonora** hè nata in u 1122. Era a figliola di u conte di Provenza. U babbu, Raimondu Berlinghieru Quartu, è a mamma, Beatrice di Savoia, anu u so nome in u Parnassu di i pueti pruvenzali.

Leonora avia una grande cultura litteraria è ghjera assai divuziunosa. A' 14 anni, a maritanu cù Arrigu Terzu, rè d'Inghilterra. A surella, Margherita, era a moglia di San Luigi, rè di Francia.

Leonora hà cumessu l'errore di fà vene, à a Corte di Londra, una massa di parenti è cumpatrioti, è di dalli à i più belli posti. In u 1261, un populu si rivolta. U rè hè fattu prigiuneru. Ella, li riesce à scappà è à andassine nantu à u cuntinente. Quattru anni dopu, volta cù una armata, salva u maritu è ripiglia u putere.

A' l'età di 50 anni, quandu u maritu more, Leonora si face sora di San Benedettu. Hè morta in un cunventu u 25 ghjugnu 1291. A Chjesa ùn hà mai vulsutu canunizalla, ma a cunsidereghja cum'è santa.

Etimolugia è nomi, cf Lena (18 agostu).

Santu **Prosperu**, Duttore di a Chjesa, hè natu in Aquitania versu l'annu 390 è ghjè mortu in Roma dopu à l'annu 445, forse in 463.

Di issu santu, si sà pocu. Quand'ellu avia una quarantina d'anni, stava in Marseglia. Quand'ellu ne avia una cinquantina, era in Roma cum'è redattore à a Cancelleria puntificale è secretariu di u papa Leone Primu, u Maiore.

Prosperu hà cumpostu una Storia Universale servendusi di i scritti di Eusebiu è di San Ghjilormu è, soprattuttu, hà scrittu assai per difende e teurie di Santu Agustinu è cumbatte i Pelagichi chì pretendianu chì l'anima era cusì bella, cusì impastata di boni stinti, chì ùn avia bisognu di a grazia di Diu per salvassi.

Dicenu chì, centu per una, Prosperu era maritatu, postu ch'ellu hà lasciatu isti cunsigli in rima à una donna:

Fà gran casu cara amica
à a nostra cristiana vita.
Quandu ti facciu duveri
devi rendeli sinceri.
Curà sempre devi à mè
per chì eiu curghi à tè.
Liticami quandu vogliu
alzà a testa da l'orgogliu.
Aisami s'ella accade
chì à le volte eiu cadi.
S'o ti mostru le to colpe
prestu fà lu mea culpa.
Di essene un solu corpu
tramindui, ùn hè un tortu.
Ma ch'o siamu, in soprappiù,
una sola anima eiu è tù.

Etimolugia: da u lat. "prosperus" (beatu, prupiziu).

Casate: Prosperi.

Nomi: Prosper, Prospera, Prospero, Prosperu.

Paesi è cità: Reggio Emiliahttps://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
26 di ghjugnu

U **26 di ghjugnu** hè u 177esimu ghjornu (u 178esimu ghjornu s'è l'annata hè bisesta) di u calendariu gregorianu.

## Evenimenti
* 1945: Fundazione di e Nazioni Unite in San Francisco.

## Nascite

## Morte

## Celebrazione
### Feste
### I Santi
Santu **Antelmu**. Santu **Davide** u rimitu.

**Antelmu** era natu in u 1107 in un castellu di Savoia. Hè mortu u 26 ghjugnu 1178 in Belley, cità chì appartenia à u duca di Savoia, diventata francese in u 1601 per via di un scambiu di territoriu, è chì si trova, oghje, in u dipartimentui di l'Ain. A cità hè soprattuttu cunnusciuta cum'è u paese nativu di Brillat-Savarin, l'autore di a "Physiologie du goût", un libru stampatu in u 1825 è ristampatu tante è tante volte.

Antelmu avia rifattu a Grande Certosa, distrutta da una valanga, è ne era divintatu u settesimu priore. Ghjè ellu chì hà creatu e prime Certose pè e donne chì vulianu campà in rimite.

Dete a so demissione di priore quandu u papa pigliò a pretesa di dui frati ch'ellu avia punitu. Pocu dopu, u papa cambiò di parè è fece di Antelmu u vescu di Belley. Avia tandu 56 anni.

Cum'è vescu, ricusò di ricunnosce l'antipapa Vittoriu Quartu, fattu da l'imperatore Federiccu u Barbirossu. Invece di vulelline, u Barbirossu u fece principe elettore di u Santu Imperu.

**Davide**, natu in a Mesopotamia versu l'annu 450, hè mortu in Grecia, à Saluniccu versu l'annu 540.

Omu di misericordia è di virtù, Davide hà campatu settanta anni in una cellula. Una notte, da a finestra di issa cellula, anu vistu esce fiastare. E guardie anu pinsatu chì i Barbari l'avianu picciatu focu ma, a mane, anu trovu à Davide sanu è salvu è a cellula intatta. E' u fattu accadia di tantu in tantu.

Pè a ghjente di Saluniccu, Davide era una guida spirituale. Subitu mortu, a Chjesa greca l'hà messu nantu à l'altari, ma ci hè vulsutu à aspettà più di mille anni per chì u so nome sia scrittu mantu à u Martirologu di a Chjesa latina.

Etimolugia, casate è nomi, cf u 19 dicembre.

## In Corsica

## Ligami

* [ L'almanaccu 2006 di l'[Adecec]]
30 di ghjugnu

U **30 di ghjugnu** hè u 181esimu ghjornu (u 182esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Adolfu**. Santu **Marziale**.

**Adolfu** hè natu versu l'annu 1185. Era un frate, fattu vescu d'Osnabrück, in a Vesfalia, un omu semplice chì aiutava i poveri è curava i leparosi . Hè mortu u 30 ghjugnu 1224.

Etimolugia: da u germanicu "athal" (nobile) è "wolf" (lupu).

Nomi: Adelphe, Adolf, Adolfu, Adolph, Adolphe, Adulf.

**Marziale** era un Rumanu, mandatu, forse versu a fine di u seculu terzu, per evangelizà a Gallia. Hè statu u primu vescu di una cità chì purtava u nome di l'imperatore Augustu, cità diventata, un seculu dopu, a capitale di a tribù di i Lemovici, è chì ghjè oghje a cità di Limoges, capilocu di u dipartimentu di a Haute-Vienne.

Di San Marziale ùn si sapia altru ma, à u seculu VIII, è po à u seculu XI, ci sò chì anu scrittu per crealli una legenda. Ne anu fattu u cuginu di San Petru. E' anu dettu chì ghjera ellu u zitellucciu chì Ghjesù mustrò à l'Apostuli per falli capì chì devianu fassi zitelli per pudè entre in Paradisu.

Anu contu dinù chì, quandu Marziale partì da Roma pè a Gallia, eranu trè. E', unu di i cumpagni essendusi mortu per istrada, Marziale l'hà risuscitatu tucchendulu cù u bastone di San Petru ch'ellu pussedia.

Etimolugia: da u lat. "martialis" (cunsacratu à u diu Marte).

Nomi: Mars, Marsal, Mart, Martial, Martialis, Martiane, Martien, Marziale.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
1 di lugliu

U **1 di lugliu** hè u 182esimu ghjornu (u 183esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1981: Marcel Breuer, architettu è designer.

## Celebrazione
### Feste
### I Santi
Santu **Teoduricu**.

**Teoduricu** hè natu in Curtis Alamanorum, l'attuale Auménancour, in u dipartimentu di a Marne. Hè mortu l'annu 533 in Remi, l'attuale cità di Reims.

U babbu, un sgiò, era un furdanu è un ladrone. Ellu, ùn serà statu tantu megliu, ma era più di bon indule.

U ghjornu di u so matrimoniu, si avvede ch'ellu hà a vucazione per fassi frate. A moglia, un a tocca è cerca di scunvincela di entre in un cunventu. Quella ùn accetta. Inseme, vanu à cunsultà u vescu di Remi chì rimanda a moglia in casa soia, scioglie u matrimoniu è si tene à Teoduricu. Li fece creà un munasteru nantu à u Monte d'Oru, vicinu à Remi, un munasteru chì hà esistitu sinu à u 1776.

A più grande gioia di Teoduricu fù quan'ellu hà vistu affaccà u babbu chì dumandava di cunvertesi è di fassi frate ancu ellu.

Contanu chì, un ghjornu, Teoduricu hà ricevutu a visita di u rè Teoduricu Primu, un figliolu di Clodoveu chì avia un ochju scempiatu. I medichi u li vulianu caccià, ma u rè ùn vulia esse guarciu. Dicia: "S'o perdu a medità di i mio ochji perdu dinù a medità di a mio auturità nantu à i mio guerrieri". Teoduricu tuccò l'ochju chì guarì.

Serebbi per via di issu miraculu chì, tutte e volte chì i rè di Francia andavanu in Reims à fassi cunsacrà, u lindumane facianu cullaziò in l'abbazia di u Monte d'Oru.

Etimolugia: da u germ. "Thorr" (nome di una divinità).

Nomi: Dederick, Derek, Deric, Derick, Derk, Derkie, Derrick, Deter, Didrik, Didrika, Diede, Diede, Diederica, Diederiek, Diederik, Diedrich, Diedrik, Dierich, Diet, Dieter, Dieto, Dietrich, Dirk, Dirkie, Drieca, Durk, Teodurica, Teoduricu, Theodo, Theodoric, Theodorico, Théry, Thiede, Thierry, Thiéry, Til, Tilemann, Till, Tjark.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
2 di lugliu

U **2 di lugliu** hè u 183esimu ghjornu (u 184esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1937 - Amelia Earhart (Amelia Mary Earhart), pilota americana.

## Celebrazione
### Feste
### I Santi
I Santi **Martinianu è Processu**. Santu **Ottone**.

Ci sò chì pretendenu chì **Martinianu è Processu** eranu dui suldati di a guardia pretoriana di Nerone. Incaricati di curà l'apostuli Petru è Paulu, incarcerati in a prigiò Mamertina, si sò lasciati cunverte da i discepuli di Ghjesù. Petru l'averebbi battizatu cù l'acqua di una surgente chì esiste ancu oghje.

Sò stati scapati nantu à a via Aurelia versu l'annu 67.

A' u seculu quartu, i Rumani l'anu fattu una chjesa è, à u principiu di u seculu nove, u papa Pasquale Primu fece purtà e so osse in a basilica di San Petru.

Etimolugia, casate è nomi: cf Martinu (13 aprile).

Prutezzione: Martinianu hè u santu patrone di i guardiani di prigiò.

**Ottone**, vescu di Bamberga, in a Baviera, hè dettu l'Apostulu di a Pomerania per via chì ne hà fattu un paese catolicu.

Era u cappellanu di Arrigu Quartu, l'imperatore alemanu venutu à Canossa, u castellu di Mattilda di Toscana, à dumandà perdonu à u papa (ghjè tandu chì u papa è Mattilda almanacconu di dà a Corsica à Pisa).

Dopu à a morte di Arrigu Quartu, Ottone hà cuntinuvatu à fà u cappellanu à u figliolu, Arrigu Quintu.

I dui imperatori tenianu assai à ellu malgradu i so rimproveri pè a pulitica di i dui omi contru à l'auturità di u papa.

Si pò dì chì Ottone hà avutu u meritu di truvà una suluzione à a famosa guerra di l'investiture duv'elli anu scumbattutu sei papa, cinque antipapa è dui imperatori d'Alemagna. Grazia à ellu è à a so teuria, chì i papa devianu guvernà cù a pasturale è l'imperatori cù a spada, hè statu signatu, in u 1122, u cuncurdatu di Worms.

Dopu à u cuncurdatu, chjamatu da u rè di Polonia, Ottone hè partutu à evangelizà a Pomerania. Avia tandu 74 anni. Hè mortu à 80 anni, allora chì si appruntava à parte per l'isula di Rughen, in u mare Balticu. Era u 30 ghjugnu 1139.

Etimolugia: da u germ. "odal" (patrimoniu).

Nomi: Attilie, Dille, Dilli, Od, Oda, Odde, Oddone, Odelia, Odelia, Odelin, Odelinda, Odell, Odella, Odet, Odette, Odilas, Odile, Odilia, Odilie, Odille, Odilo, Odilon, Odina, Odinette, Odita, Odon, Otào, Otelo, Otha, Othilia, Othilie, Oto, Othon, Oton, Otsje, Otske, Ott, Ottel, Ottelien, Ottilie, Otto, Otton, Ottone, Ottonia, Tilan, Tilli, Ud, Udel, Udo, Uta, Ute.

Paesi è cità: Bamberga, Pomerania, Camin.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
3 di lugliu

U **3 di lugliu** hè u 184esimu ghjornu (u 185esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Tumasgiu**, l'Apostulu.

**Tumasgiu** era l'Apostulu curaggiosu. Quandu Ghjesù sebbe chì Lazaru era mortu, volse andà in Bettania, accantu à Ghjerusalemme, per cunsulà e surelle.

- "O Maè, ùn andà - dissenu a più parte di l'Apostuli -, chì, quallà, i Ghjudei anu da tumbatti à petrate".

Tumasgiu, ellu, disse:

- "Andemu ancu noi, è murimu cun ellu, postu ch'ellu vole more".

Tumasgiu era dinù l'Apostulu chì vulia vede è tuccà. U fattu hè contu in u Vangellu secondu San Ghjuvanni:

Dopu à a Risurezzione, Ghjesù si fece vede à Maria è à i discepuli. Ma Tumasgiu ùn ci era è, quand'elli li cuntonu u fattu, ùn u volse crede. Disse: "S'o ùn vegu in e so mani e marche di i chjodi, s'o ùn mettu u ditu in u ciottu lasciatu da i chjodi è a manu in a ferita di e coste, ùn a possu crede".

Ottu ghjorni dopu, Ghjesù vultò. Entrò in casa à porte serrate, è disse: "Pace à voi". E' po chjamò à Tumasgiu: "O Tumà, porghji u ditu è tocca e mio mani. Porghji ancu a manu è mettila in a ferita di e mio coste. E' ùn sie increduculu; anzi, sie credente".

E' po disse: "Ai vistu è ai credutu. Beati quelli chì ùn anu vistu è chì anu credutu".

Ci sò chì pensanu chì, dopu à e Penticoste, Tumasgiu hè andatu à evangelizà l'Indie. U fattu hè chì, ancu oghje, in u Deccanu, ci hè una chjesa cù un ritu venutu da a Siria. I credenti sò centinare di mila. I chjamanu: "I Cristiani di San Tumasgiu".

Etimolugia: da l'aramaicu "toma" (picciaiu).

Casate: Toma, Tomasi, Tomasini, Tomi, Tommasi, Tommasini.

Nomi: Dehmel, Foma, Foma, Fomaïda, Khoma, Maas, Macey, Masetto, Maso, Massey, Tam, Tammy, Thoma, Thomas, Thomase, Thomasin, Thomasine, Thomasje, Thomé, Thömel, Thomelin, Thoms, Thum, Tom, Tomas, Tomàs, Tomasa, Tomasi, Tomasina, Tomaso, Tomé, Tomè, Tommie, Tommy, Toms, Tumasgia, Tumasgiu, Tumasina, Tumè, Tummasgiu.

In Corsica, u nome Tumasgiu hè datu à u catinu, è Tumasginu à Carnavà. Perchè?

Paesi è cità: Portugallu, Moa, Riga, Méliapor. In Corsica: Belgudè, Eccica Suarella, Lopigna, Pastricciola.

Prutezzione: esperti, luseri, stimadori.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
4 di lugliu

U **4 di lugliu** hè u 185esimu ghjornu (u 186esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Lisabetta** di u Portugallu. Santu **Fiurenzu**.

**Lisabetta**, nata in u 1271, era a figliola di Petru, rè d'Aragone, Sardegna è Corsica.

A' 12 anni, l'anu maritata cù Diunisu, bon amministratore è puetu chì, ottu anni dopu, serà rè di u Portugallu, è regnerà trentasei anni. Anu avutu dui figlioli: una femina, Custanzia, chì ghjè stata regina di a Castiglia, è un maschju, Alfonsu, chì hà pigliatu a seguita di u babbu.

Diunisu era dunnaiu è hà avutu ùn sò quantu bastardi chì Lisabetta allevava cum'è i so figlioli. Ella si cuntentava di l'amore di Diu.

U so maritu, Lisabetta l'aiutava quand'ellu avia bisognu d'ella, u cunsigliava è vulia chì a ghjente u tenghi caru.

Quandu Diunisu hè mortu, Lisabetta avia 54 anni. Si hè ritirata in Coimbra, cù e sore di Santa Chjara, cum'è Terziaria di San Francescu.

A' 65 anni, andò in Estremozu per fà chì u figliolu, Alfonsu, è u ghjeneru, Ferdinandu u Castigliese, si contrinu. Custì si ammalò è morse u 4 lugliu 1336. In puntu di morte, disse à a nora chì a curava: "Fate pusà issa bella donna vestuta di biancu". Era a Madonna chì venia à circalla.

Etimolugia: da l'ebreu "elischeba" (Diu hè u mio ghjuramentu).

Nomi: Babetta, Babette, Belita, Bella, Belle, Bess, Bessie, Beth, Betsey, Betsy, Bette, Bettina, Betty, Ealasaid, Eilis, Elisa, Elisabeth, Elisabethus, Elisabetta, Elisabetta, Elise, Elisée, Eliseo, Elisha, Eliza, Elizabete, Elizabeth, Elsa, Elsbeth, Else, Elsebein, Elseline, Elsie, Elsje, Elslin, Elspeth, Erzsébet, Erzsike, Ielissaveta, Ilsabe, Ilse, Ilsebey, Isa, Isabeau, Isabelle, Libby, Liesgen, Lillah, Lillibet, Lily, Lisa, Lisabetta, Lisbeth, Lise, Liselotte, Lisette, Lison, Lissounia, Lizbeth, Lizon, Lysje, Risabetta, Tetsy, Ysabel.

Paesi è cità: Coimbra, Estremoz, Saragozza.

**Fiurenzu** passa per esse statu u primu vescu di a tribù di i Cadurci, l'attuale cità di Cahors, in u dipartimentu di u Lot.

Etimolugia: da u lat. "florens" (in fiore). U nome era assai in usu in a Roma antica per via di e Floralie, isse feste in l'onore di Flora chì ghjera a mamma di u Veranu.

Nomi: Fiora, Fiurenza, Fiurenzu, Fiurinda, Fleur, Fleurance, Flor, Flora, Flore, Florence, Florenceau, Florencia, Florenciano, Florencio, Florens, Florent, Florentia, Florentin, Florentina, Florentine, Florentius, Florenty, Florenz, Florian, Floriane, Florinde, Florine, Flossie, Flurinda, Poncha.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
27 di ghjugnu

U **27 di ghjugnu** hè u 178esimu ghjornu (u 179esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Ferrandu**. Santu **Ciriliu**.

**Ferrandu**, di urigine spagnola, era u vescu di Caiazzo, in Italia, versu l'annu 1023, o 1050, à dilla ghjusta ùn si sà.

Hè mortu in Albiniano duv'ellu hà una chjesa.

Ci sò chì pretendenu chì e reliquie di San Ferdinandu, rè di Castilla è Leone, mortu in Siviglia in u 1252, è festighjatu u 30 maghju, serebbinu state purtate in Caiazzo è chì a tradizione ne hà fattu quelle di un vescu di u lucale.

Etimolugia, casate è nomi: cf u 30 maghju. Anu dettu dinù chì u nome Ferrandu venerebbi da un cugnome francese in relazione cù u mantellu grissgiu chjaru di un tippu di cavalli ("un cheval ferrant"), cugnome datu à un omu capelligrisgiu o barbigrisgiu.

**Cirillu**, patriarca d'Alessandria (cum'è u ziu), hè mortu u 27 ghjugnu di l'annu 444.

Era un omu viulente, intransigente, un veru dittatore. Dicenu chì, sì San Ghjuvanni Crisostomu, u più famosu oratore cristianu d'Oriente fù destituitu da u patriarca Teofilu, Cirillu ci era per qualcosa. Hà fattu chjude e chjese scismatiche è hà scacciatu i Ghjudei da a cità. Di u prefettu imperiale, ùn pudia mancu sentene u nome è azzizzava i frati contru à ellu.

Allora, perchè avè messu nantu à l'altari un omu cusì pocu simpaticu? Ghjè chì, Cirillu fù u gran vincidore di l'eretichi è, soprattuttu, un gran scrittore cristianu. I so scritti sò tantu impurtanti pè a Chjesa catolica chì, in l'annu 1882, u papa Leone XIII ne hà fattu un Duttore di a Chjesa.

Etimolugia è nomi: cf u 14 ghjennaghju.

Paesi è cità: Alessandria d'Egittu (9 ferraghju).https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
28 di ghjugnu

U **28 di ghjugnu** hè u 179esimu ghjornu (u 180esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Ireneu**.

Vescu di Lione è martiru, Ireneu purebbi esse natu in a cità turca di Smirne versu l'annu 130. In issa cità, hè statu u discepulu di u santu vescu Policarpu chì, ellu, avia cunnusciutu l'apostulu Ghjuvanni. Ghjè grazia à issi dui omi ch'ellu hà amparatu a duttrina cristiana.

In l'annu 177, Ireneu ghjunse in Lione allora chì u vescu Potinu, marturiatu, venia di more in prigiò (Cf u 2 ghjugnu). In l'annu 182, i Cristiani di a cità, persecutati, l'anu incaricatu di purtà una lettera à u papa Eleuteriu. Quand'ellu hè vultatu, l'anu fattu vescu.

Durante 24 anni, hà fattu cunnosce e parulle di Cristu è cunvertitu una massa d'eretichi. Dicia: "U Cristu si hè fattu cum'è noi per fà di noi ciò ch'ellu era".

Ireneu hà scrittu assai. Solu, u so Trattatu contru à l'eresie gnostiche di l'epica hè statu cunservatu quasi sanu.

Dicenu chì u santu vescu di Lione serebbi statu marturiatu durante e persecuzioni di l'imperatore Settimu Severu, in l'annu 202.

Etimolugia: da u gr. "eirênê" (pace).

Nomi: Eirena, Erena, Ira, Iren, Irena, Irenaeus, Irène, Irenea, Irénée, Ireneo, Ireneu, Irenion, Irina, Irinei, Irini, Irinka, Iroucha, Irounia, Reni, Renie, Rinia.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
5 di lugliu

U **5 di lugliu** hè u 186esimu ghjornu (u 187esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1940 - Chuck Close, pittore è fotògrafu americanu.
* 1969 - Eduardo Riedel, puliticante brasilianu.
* 1990 - Arron Villaflor, attore filippinu.

## Morte

## Celebrazione
### Feste
### I Santi
Santu **Tognumaria** Zaccaria

Tognumaria, hè natu in a cità lombarda di Cremona l'annu 1502. Hà studiatu a medicina in Paduva. A' 22 anni hè duttore è volta in Cremona ma, invece di curà i malati, predicheghja u Vangellu di Ghjesù. Era l'epica chì, in Alemagna, Luteriu predicava a Riforma è traducia a Bibbia in Alemanu.

In u 1528, Tognumaria hè urdinatu prete. Dui anni dopu, crea a Cungregazione di i Frati di San Paulu chì, in u 1538, si stabilisce in Milanu. Issi frati seranu detti Barnabiti per via di a chjesa di San Barnabà.

Issu annu 1538, Santu Lisandru Sauli avia 4 anni. A' 17 anni, entre in a Cungregazione è à 33 anni ne diventa u superiore generale. Trè anni dopu, hè fattu vescu d'Aleria, una cità distrutta, è si stabilisce in Cervioni duv'ellu face custruì u seminariu, a cattedrale è u palazzu viscuvile.

Santu Tognumaria hè mortu giovanu, à 37 anni, u 5 lugliu 1539, subitu dopu à u trasferimentu di a cungregazione in Milanu.

Etimolugia,casate è nomi: cf u 17 ghjennaghju.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
6 di lugliu

U **6 di lugliu** hè u 187esimu ghjornu (u 188esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1959 - George Grosz, pittore tedescu

## Celebrazione
### Feste
### I Santi
Santa **Marietta**.

**Marietta** Goretti era una Taliana, nata u 16 uttobre 1890, in Corinaldo, vicinu à Ancona. Avia 9 anni quandu i genitori si ne vanu in e Padule Pontine à circà travagliu. Stanu à e Ferriere di Conca. U babbu si more, a mamma travaglia, Marietta cura i cinque fratelli è surelle.

A' 12 anni era digià una giuvanotta grande è bella. U 5 lugliu 1902, un vicinu, un certu Lisandru, chì a vulia per forza, entre in scemità è li mena quattordeci spinzunate. Marietta more u lindumane à l'uspidale di Nettuno, perdunendu à l'assassinu.

Lisandru passerà 27 anni in prigiò. In u 1910, face un sonniu, vede à Marietta in un giardinu, mezu à i gigli è purghjenduli un fiore. Da issu ghjornu, si cunverte è diventa un mudellu di prigiuneru. Dicennove anni dopu, hè aggraziatu. A' u mese di dicembre di u 1937, và à truvà a mamma di Marietta, è quella li dice: "Postu chì Marietta ti hà perdunatu, eiu dinù ti perdongu".

Quandu, in u 1947, Marietta hè stata beatificata, à a cirimonia ci era a mamma è, accantu, l'assassinu pentitu.

Prutezzione: giuvanotte.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
7 di lugliu

U **7 di lugliu** hè u 188esimu ghjornu (u 189esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1887: Marc Chagall, pittore rùssiu-francesu

## Morte
- 2016: Laura Mancinelli, traduttrice e scrivana piemuntese-taliana.

## Celebrazione
### Feste
### I Santi
Santu **Rudolfu**.

A' a fine di u seculu XVI, in Inghilterra, a religione anglicana avia pigliatu forza è i Catolichi eranu pochi. Pè a regina di l'epica, figliola di Arrigu VIII, chì guvernò 45 anni (1558-1603), eranu sempre troppu.

Allora, creò ciò ch'elli anu chjamatu l'Inquisizione inglese. Era difesa à i Catolichi d'esce da a so cumunità è di assiste à una messa. Risicavanu una forte emmenda. I preti di a chjesa di Roma, elli, risicavanu a morte.

Un ghjornu, Rudolfu Milner, un lavuratore ignurante, babbu di ottu figlioli, si fece piglià in traccia di cumunicà. Essendu poveru ùn pobbe pagà l'emmenda è u messenu in prigiò.

Quandu, di tantu in tantu, u lasciavanu sorte, ne prufittava per aiutà i preti catolichi chì facianu un travagliu clandestinu d'evangelizazione. DIventò amicu cù unu d'elli, Ruggeru Dickenson.

Issa amicizia l'hà ghjunti in tribunale. U ghjudice averebbi vulsutu salvà à Rudolfu è li prumettia di assolvelu s'ellu andava à fà una prighera in una chjesa anglicana. Rudolfu ricusò è fù impiccatu attempu à u prete. Era u 7 lugliu 1591, in Wincester.

Etimolugia: da u germ. "rad" (cunsiglieru) è "wolf" (lupu).

Nomi: Radeke, Radlof, Radolf, Radolfo, Radolphe, Radulf, Raff, Ralf, Ralfs, Ralph, Ralphe, Raoul, Raoulet, Raoulin, Ratolf, Rauf, Raul, Raùl, Redelf, Reel, Relef, Rowl, Rudolfu.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
8 di lugliu

L' **8 di lugliu** hè u 189esimu ghjornu (u 190esimu ghjornu s'è l'annata hè bisesta) di u calendariu gregorianu.

## Evenimenti

## Nàscite
* 1990: Kevin Trapp, ghjucadore di pallò alemanu

## Morte

## Celebrazione
### Feste
### I Santi
Santu **Chilianu**.

**Chilianu** era un frate irlandese natu versu l'annu 640. Partutu per evangelizà i paesi germanichi, predicò in Turingia, in Franconia, è po ghjunse in Würtzburg, capitale di a Baviera.

Fù ben accoltu da u duca chì si serebbi cunvertitu vulenteri, ma ci era un impedimentu: si era maritatu cù a moglia di u fratellu cum'è Erode in i tempi. Allora, Chilianu andò in Roma à cunsultà u papa. E' u papa disse chì, prima di esse battizatu, u duca devia rinnegà a moglia. Ellu ùn dumandava chè megliu chì a donna era gattiva è ùn li piacia più.

Ma ella tenia à u maritu. Un ghjornu chì u duca era in viaghju, fece tumbà à Chilianu è i so cumpagni. Sò stati interrati in una fossa prufonda cù tutti l'ornamenti è i vasi sacri. Era l'annu 689.

Quand'ellu ghjunse u duca, a moglia li disse ch'elli si ne eranu andati. E' cusì a Baviera restò pagana. Hè stata cristianizata una cinquantina d'anni dopu da San Bonifaziu.

Etimolugia: forse da l'irlandese "Koulman" forma brettona di Colombanu.

Nomi: Chilianu, Coloman, Kalman, Kilian, Killian, Liliane.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
9 di lugliu

U **9 di lugliu** hè u 190esimu ghjornu (u 191esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
A Beata **Amandina**.

Paulina Jeuris era nata u 28 dicembre 1872, in Belgica, à Herk-la-Ville.

Era entrata in a Cungregazione di e Franciscane Missiunarie di Maria cù u nome di Amandina. E' po, era partuta pè a China. I Chinesi a chjamavanu "A Vergine europea chì ride sempre".

**Amandina** avia sceltu un gattivu mumentu per andà in issu paese. A China venia di perde a guerra contru à u Giappone aiutatu da e nazioni occidentale è, in e pruvincie di u Nordu, era natu un muvimentu patrioticu, quellu di i Bozzer, incuraggitu da a Corte di Pecchinu.

In Pecchinu, i Bozzer accampanu e legazione europee è tombanu l'imbasciadore alemanu. In u 1900, occupanu e cuncessioni europee di Tien Sin.

Ne sò scacciati u 17 lugliu è Pecchinu hè occupatu u 13 agostu mentre ch'ella ghjunghje una truppa internaziunale ma, per Amandina, era troppu tardi. U 9 lugliu, era stata massacrata cù duie altre sore, Adulfina, una Olandese, è Ermina, una Francese.

Etimolugia: da u lat. "amandus" (chì deve esse tenutu caru).

Nomi: Amance, Amand, Amanda, Amandina, Amandine, Amelinda, Manda, Mandy.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
10 di lugliu

U **10 di lugliu** hè u 191esimu ghjornu (u 192esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1846 - Elisabeth Förster-Nietzsche, membru di u Partitu Naziunale Naziu.
* 1888 - Giorgio de Chirico, pittore talianu
* 1992 - Clara Luciani, cantatrice francese.

## Morte

## Celebrazione
### Feste
### I Santi
U Beatu **Pacificu**.

**Pacificu** era un truvatore talianu curunatu, à u Campidogliu, da l'Imperatore, "Principe di i Pueti" . Si era cunvertirtu à l'età di 50 anni, sentendu predicà à San Francescu chì u mandò in Parigi per creà un cunventu. Era l'annu 1217. Sei anni dopu, vultava in Italia è ghjera fattu Visitadore di e Sore di Santa Chjara.

Fù ellu chì, u primu, cantò u "Canticu di u Sole", cumpostu da San Francescu in u 1225. L'affare si passò in a cità d'Assisi, duve u vescu è u podestà eranu in bischizzu. Un ghjornu ch'elli eranu tramindui prisenti à una cirimonia, Pacificu, chì avia una bellissima voce, intona:

"Ludatu sie tù, O Signore, per tutte e creature è, in particulare, pè u nostru fratellu u Sole chì ci face lume."

U podestà stava à sente, mani ghjunte, prontu à pianghje.

"Ludatu sie tù, o Signore, pè a nostra surella a Terra, surella è mamma, chì ci porta è ci nutrisce."

E' San Francescu aghjunse:

"Ludatu sie tù, o Signore, per tutti quelli chì perdonanu è mantenenu a pace, chì, da tè, Altissimu, seranu curunati."

E' tandu, u vescu è u posdestà si abbraccionu.

Pacificu hè mortu in Belgica versu l'annu 1230.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]